Mõisajärv (Partsi)

Mõisajärv (myös Partsi järv, Partsi Külajärv, Partsi paisjärv, Oleski lump) on Viron Põlvamaalla Põlvassa sijaitseva tekojärvi. Maantietoa Mõisajärv on 830 metriä pitkä, noin 150 metriä leveä, ja sen pinta-ala on 6,4 hehtaaria. Pituudelle voidaan mitata yli kilometrin pituus, jos tulkitaan kaikki tulvivan järven vesialueet kuuluvaksi järveen . Kalapeedian verkkopalvelussa on järvi 270 metriä pitkä, noin 80 metriä leveä, ja sen pinta-ala on 2 hehtaaria . Järvessä on 11 saarta, joiden yhteispinta-ala on 1,1 hehtaaria. Järven pohja on mutainen ja vesikasvillisuuden valtaamat rannat ovat pehmeitä. Järven rantaviivan pituus on suurimmillaan 4,7 kilometriä pitkä, mutta vesitilanteesta riippuen pituus voi olla vain 0,874 kilometriä . Partsin kylä sijaitsee järven kaakkoispuolella ja Partsin kartano sijaitsee järven länsirannalla . Kylän läpi ja järven eteläpuolelta kulkee Põlvan ja Karisillan välinen kantatie 90 . Hydrologiaa ja luontoarvoja Järven vedenpinnan korkeus vaihtelee ja se on enimmäkseen kuivunut tai vähävetinen ja kasvillisuuden valloittama järvi. Vuonna 1977 ilmoitettiin veden olevan vähähumuksellista (vaaleaa), vaikka vesialue oli kasvillisuuden valtaamaa. Järven kalastoon kuului hauki, ahven, ruutana ja särki. Vuonna 2003 mainittiin edellisten lisäksi suutari. Järvi on eutrofinen järvi. Vesistösuhteita Mõisajärv sijaitsee Narvanjoen vesistöalueella Emajoen valuma-alueella, jonka Ahja jõen valuma-alueella olevaan Lutsu jõen valuma-alueeseen se kuuluu. Sen kautta virtaa 1,5 kilometriä pitkä Partsi oja, joka yhtyy Lutsu jõgeen . Kalapeediassa väitetään, että Lutsu jõgi virtaisi järven kautta . Järven vedenpinnan korkeus on noin 60 metriä mpy.. Huomautukset Lähteet